mteb/GreekLegalCodeClassification huggingface dataset:
6. ΠΡΑΞΗ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 265 της 29 Αυγ. 1996 (ΦΕΚ Α΄ 214) Έγκριση αίτησης ένταξης της Ελλάδος στην Επιτροπή Αναπτυξιακής Βοήθειας (DAC) του ΟΟΣΑ, αύξησης της συνολικής Ελληνικής Κρατικής Διμερούς Αναπτυξιακής Βοήθειας και σύστασης Ειδικής Επιτροπής Αναπτυξιακής Συνεργασίας. Έχοντας υπόψη: α.Τις διατάξεις των άρθρων 2 και 8 Ν. 1558/1985 «Κυβέρνηση και Κυβερνητικά Όργανα» (ΦΕΚ Α7 137). β.Το γεγονός ότι, η ένταξη της χώρας μας στην DAC είναι επιβεβλημένη γιατί, αφενός μεν θα αυξηθεί το κύρος της χώρας μας στο πλαίσιο του ΟΟΣΑ, αφετέρου δε παρέχει τη δυνατότητα στις επιχειρήσεις της χώρας μας να συμμετέχουν στην εκτέλεση έργων στις αναπτυσσόμενες χώρες και δημιουργεί ευνοϊκό κλίμα για την ανάπτυξη οικονομικών και εμπορικών σχέσεων με τις χώρες αυτές. γ.Την αριθ. 127943/ΔΟΟ 998/27.8.1996 κοινή εισήγηση των Υπουργών Εξωτερικών, Εθνικής Οικονομίας και Οικονομικών, με τους συνημμένους σ' αυτήν Πίνακες, που αποτελούν αναπόσπαστο στοιχείο της, αποφασίζει: Εγκρίνει: 1.Την υποβολή αίτησης ένταξης της Ελλάδος στην επιτροπή Αναπτυξιακής Βοήθειας (DAC) του ΟΟΣΑ, η οποία εφαρμόζει ένα κωδικοποιημένο σύστημα στατιστικής παρακολούθησης της παρεχόμενης αναπτυξιακής βοήθειας των χωρών - μελών της προς τις αναπτυσσόμενες χώρες, τις χώρες της Κεντρικής και Ανατολικής Ευρώπης και στα κράτη της πρώην Σοβιετικής Ένωσης. 2.Την αύξηση της συνολικής Ελληνικής Κρατικής Διμερούς Αναπτυξιακής Βοήθειας (Bilateral Official Development Assistance) κατά $90.000.000 (ήτοι 0,08% του Α.Ε.Π.) για την επόμενη πενταετία (1997 - 2001). 3.Την εγγραφή τον τακτικό προϋπολογισμό του Κράτους νέου Κωδικού Εξόδων με τίτλο «Διμερής Αναπτυξιακή Συνεργασία» για διάθεση των κατ' έτος απαιτουμένων κονδυλίων με στόχο τη σταδιακή επίτευξη του ύψους της κρατικής διμερούς αναπτυξιακής βοήθειας στο 0,1 του Α.Ε.Π., σύμφωνα Σελ. 262(β) Τεύχος     Σελ.          με τους συνημμένους στην αριθ. 127943/ΔΟΟ 998/27.8.1996 κοινή υπουργική εισήγηση Πίνακες, ώστε το σύνολο Πολυμερούς και Διμερούς Κρατικής Αναπτυξιακής Βοήθειας να ανέλθει στο 0,2% του Α.Ε.Π. κατ' ελάχιστο. 4.Τη σύσταση με κοινή απόφαση των Υπουργών Εξωτερικών, Εθνικής Οικονομίας και Οικονομικής Ειδικής Επιτροπής Αναπτυξιακής Συνεργασίας αποτελούμενης από εκπροσώπους αρμοδίων Υπουργείων και Φορέων για συντονισμό, παρακολούθηση και αξιολόγηση της διμερούς αναπτυξιακής συνεργασίας. Βλ. παρ. 2 άρθρ. 4 του Νόμ. 2515/24-25 Ιουλ. 1997 (ΦΕΚ Α΄ 154), Τόμ. 12, σελ. 108,872.
27. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 746 της 12 Αυγ./1 Σεπτ. 1977 (ΦΕΚ Α΄ 241) Περί καταργήσεως και συστάσεως θέσεων βοηθητικού διδακτικού προσωπικού εις την Φυσικομαθηματικήν Σχολήν του Πανεπιστημίου Θεσσαλονίκης. Άρθρον μόνον.-1.Εκ των εις την Φυσικομαθηματικήν Σχολήν του Πανεπιστημίου Θεσσαλονίκης υφισταμένων θέσεων βοηθών αι κάτωθι κεναί καταργούνται: α)Μία θέσις της τακτικής έδρας Βοτανικής. β)2 θέσεις του Εργαστηρίου Συστηματικής Βοτανικής και Φυτογεωγραφίας. γ)Μία θέσις Εργαστηρίου Ζωολογίας. 2.Συνιστώνται εις την ανωτέρω Σχολήν θέσεις Παρασκευαστών, ως ακολούθως: α)Μία θέσις εις την τακτικήν έδραν Βοτανικής. β)2 θέσεις εις το Εργαστήριον Συστηματικής Βοτανικής και Φυτογεωγραφίας. γ)Μία θέσις εις το Εργαστήριον Ζωολογίας. 31.Ε.ι.25-27 Σχολή Θετικών Επιστημών Παν/μίου Θεσ/νίκης
21. ΝΟΜΟΣ υπ’ αριθ. 1627 της 9/14 Ιουλ. 1986 (ΦΕΚ Α΄ 93) Κύρωση: Α. Των Προοιμίων και των Πρωτοκόλλων της τετάρτης, πέμπτης και έκτης παράτασης της Σύμβασης Εμπορίας Σίτου 1971. Β. Της Σύμβασης Επισιτιστικής Βοήθειας 1980, με τους κανόνες διαδικασίας αυτής και του Πρωτοκόλλου πρώτης παράτασης της Σύμβασης αυτής. Γ. Των Πρωτοκόλλων του έτους 1983 για την περαιτέρω παράταση α)της Σύμβασης Εμπορίας Σίτου 1971 και β)της Σύμβασης Επισιτιστικής Βοήθειας 1980. Σελ.794,02(δ) Τεύχος ΙΑ-8-1 Σελ.100
4. ΝΟΜΟΣ υπ’ αριθ. 732 της 7/12 Ιουλ. 1948 (ΦΕΚ Α΄ 181) Περί τροποποιήσεως και συμπληρώσεως του Ν.Δ. 296/47 «περί Συνεργείου Ραδιοεντοπισμού και Τεχνικού Ανθυποβρυχιακού Τμήματος κλπ. και περί Ραδιοτεχνιτών Οργάνων και Διευθύνσεως Βολής».  (Τροποποιούνται τα άρθρ. 5, 6, 8, 9 και 10 του Ν.Δ. 269/1947). 37.Β.ξ.4 Ειδικά Συνεργεία
31. ΝΟΜΟΣ 5784 της 22/26 Σεπτ. 1933 Περί κυρώσεως και τροποποιήσεως του Ν.Δ. της 15 Ιουλ. 1933 περί τροποποιήσεως του Νόμ. 4173 περί διαθέσεως καρπώσεως δημοσίων δασών κλπ. Άρθρον πρώτον.-Κυρούται το από 15 Ιουλίου ε.ε. Ν.Δ/γμα περί τροποποιήσεως του Ν. 4173 περί διαθέσεως καρπώσεως δημοσίων δασών κλπ., έχον ούτω: Άρθρ.1.-Δια τα δάση τα αναγνωρισθέντα ή αναγνωριζόμενα ως ιδιωτικά, ως και τα παραχωρηθέντα ή παραχωρούμενα εις κοινότητας εκμεμισθωμένα δε παρά του Δημοσίου κατά τον χρόνον της αναγνωρίσεως εάν η αυτή μίσθωσις ανεγνωρίσθη ή αναγνωρισθή παρά του νέου ιδιοκτήτου δι’ όσον χρόνον κατά το αρχικόν συμβόλαιον ή την γενομένην παρά του Δημοσίου παράτασίν της διαρκεί αύτη, το δικαίωμα του Δημοσίου δια τα εκ τοιούτων δασών απολαμβανόμενα υπό του μισθωτού προϊόντα είναι ίσον δια τον υπολειπόμενον χρόνον της μισθώσεως προς τα 2/3 του μεταξύ Δημοσίου και μισθωτού συνομολογουμένου μισθώματος συν 20% «του μισθώματος τούτου» υπέρ του τέως Ταμείου Δασών του υπολοίπου (τρίτου) «μέρος του μισθώματος μετά την αφαίρεσιν των ανωτέρω» αποτελούντος το δικαίωμα του ιδιοκτήτου. Εάν η ενοικίασις αφορά συλλογήν μόνον ρητίνης και το μίσθωμα συνωμολογήθη ετησίως κατ’ αποκοπήν, το κατά το ανωτέρω δικαίωμα του Δημοσίου ισούται προς τα 2/3 του ετησίου τούτου μισθώματος συν 20% «του μισθώματος τούτου» υπέρ του τέως Ταμείου Δασών ασχέτως της παραχθησομένης ποσότητος ρητίνης του υπολοίπου (τρίτου) «μέρους του μισθώματος μετά την αφαίρεσιν των ανωτέρω» ανήκοντος εις τον ιδιοκτήτην του δάσους. Ετροποποιήθη ως άνω υπό του άρθρου δευτέρου του κυρωτικού Νόμ. 5784. Άρθρ.2-3.-(Διεγράφησαν υπό του άρθρ. 3 του κυρωτικού Νόμ. 5784). Άρθρον δεύτερον.-(Τροποποιείται το άρθρον 1 του κυρουμένου Ν.Δ/τος). Άρθρον τρίτον.-Τα άρθρ. 2 και 3 του κυρουμένου Ν.Δ/τος διαγράφονται.
36. ΝΟΜΟΣ υπ' αριθ. 1660 της 17/28 Νοεμ. 1986 (ΦΕΚ Α΄ 187) Κύρωση Σύμβασης για τη διατήρηση των θαλάσσιων βιολογικών πόρων της Ανταρκτικής. Με ανακοίνωση του Υπ. Εξωτερικών της 20/ 23 Μαρτ. 1987 (ΦΕΚ Α΄ 38) η ανωτέρω Σύμβαση τέθηκε σε ισχύ στις 14 Μαρτ. 1987.
19. ΑΠΟΦΑΣΗ ΓΕΝΙΚΟΥ ΧΗΜΕΙΟΥ ΚΡ ΑΤΟΥΣ ΑΝΩΤΑΤΟ ΧΗΜΙΚΟ ΣΥΜΒΟΥ ΛΙΟ (Συνεδρίαση 21.11.89) Αριθ. 1263/89 της 9/30 Αυγ. 1990 (ΦΕΚ Β’ 556) Έγκριση ελέγχου των χαρακτηριστικών, των ορίων και της εκρηκτικότητας των απλών λιπασμάτων με βάση το νιτρικό αμμώνιο και με μεγάλη περιεκτικότητα σε άζωτο, σε εναρμόνιση προς την οδηγία της Επιτροπής 87/94/EΟK/8.12.86.
36. ΑΠΟΦΑΣΙΣ ΥΠΟΥΡΓΟΥ ΕΜΠΟΡ. ΝΑΥΤΙΛΙΑΣ Αριθ. 95219/3/75 της 7 Ιουλ./9 Αυγ.  1975 (ΦΕΚ Β΄ 852) Περί εγκρίσεως εκπτώσεως 30% εις τους διακινουμένους δια των ακτοπλοϊκών Ε/Γ πλοίων άνδρας ΤΕ και ΤΕΧ. Έχοντες υπ’ όψει: 1.Το υπ’ αριθ. Φ.531/2/217262/19.3.75 έγγραφον του Αρχηγείου Ενόπλων Δυνάμεων. 2.Το υπ’ αριθ. 16/19.6.75 πρακτικόν συνεδριάσεως της Γνωμοδοτικής Επιτροπής Ακτοπλοϊκών Συγκοινωνιών, ιδόντες τας διατάξεις του άρθρ. 9 του Νόμ. 6059/1934, ως ετροποποιήθη υπό του άρθρ. 9 του Νόμ. 756/1948 και του άρθρ. 9 του Νόμ. 756/1948 και του άρθρ. 178 του ΚΔΝΔ, αποφασίζομεν: Εγκρίνομεν έκπτωσιν 30% επί του ναύλου επιβατών των ακτοπλοϊκών Ε/Γ πλοίων εις τους διακινουμένους άνδρας ΤΕ και ΤΕΧ. Η παρούσα δημοσιευθήτω δια της Εφημερίδος της Κυβερνήσεως.
27. ΑΠΟΦΑΣΙΣ ΥΠΟΥΡΓΟΥ ΒΙΟΜΗΧΑΝΙΑΣ Αριθ. 53891/4545 της 24/28 Ιουν. 1965 (ΦΕΚ Β΄389) Περί υπαγωγής αρμοδιοτήτων της καταργηθείσης Υ.Η. Αθηνών εις την ΙΙ Γενικήν Δ/νσιν Τεχνικών Υπηρεσιών Υπουργείου Βιομηχανίας.
20. ΒΑΣΙΛΙΚΟΝ ΔΙΑΤΑΓΜΑ υπ’ αριθ.870 της 12/16 Νοεμ. 1961 (ΦΕΚ Α΄ 219) Περί συστάσεως θέσεως Υφυπουργού παρά τω Υπουργείω Συντονισμού.
23. ΝΟΜΟΘ. ΔΙΑΤΑΓΜΑ υπ΄ αριθ. 798 της 30 Δεκ. 1970/1 Ιαν. 1971 (ΦΕΚ Α΄  1) Περί καταστάσεως πολιορκίας Κατηργήθη δια του άρθρ.10 Νόμ. 566/1977 (κατωτ. αριθ.29).
7. ΑΠΟΦΑΣΗ ΥΠΟΥΡΓΟΥ ΚΟΙΝ. ΑΣΦΑΛΙΣΕΩΝ Αριθ.Φ. 38/1597 της 29/31 Μαΐου 1985  (ΦΕΚ Β' 338) (Διόρθ. Σφαλμ. στο ΦΕΚ Β' 611/23  Σεπτ. 1986). Αύξηση των συντάξεων που χορηγεί ο Κλάδος Αυτοτελώς Απασχολουμένων, Ελεύθερων και Ανεξάρτητων Επαγγελματιών του ΙΚΑ, στους συνταξιούχους του πρώην Τ.Α.Ε.Κ. "Οι συντάξεις που χορηγεί ο Κλάδος Αυτοτελώς Απασχολούμενων, Ελεύθερων και Ανεξάρτητων Επαγγελματιών, στους συνταξιούχους του πρώην Τ.Α.Ε.Κ. αυξάνονται, από 1.1.1985 κατά ποσοστό 8,2% και από 1.5.1985 κατά ποσοστό 6,6 %. Σελ. 86,802(β) Τεύχος 1-51 - Σελ. 24 Από τις ίδιες παραπάνω ημερομηνίες τα κατώτατα όρια για τις συντάξεις γήρατος-αναπηρίας καθορίζονται, αντίστοιχα, στο ποσό των 12.580 δρχ. και 13.410 δρχ. και για τις συντάξεις θανάτου στο ποσό των 10.870 δρχ. και 11.590 δρχ.".
5. ΚΑΝΟΝΙ ΣΤΙΚΟΝ ΔΙΑΤΑΓΜΑ της 30 Ιουν. /28 Αυγ. 1942 Περί τρόπου εισπράξεως των πόρων του Ταμείου Συντάξεων Νομικών. Άρθρ.1.-Αι κλάσεις των ειδικών ενσήμων εισπράξεως των πόρων του Ταμείου Συντάξεων Νομικών, αδιακρίτως κατηγοριών, καθορίζονται ως ακολούθως: Δραχ. 0,50. 1. 2. 3. 4. 5. 6. 8. 9. 10. 12. 15. 20. 25. 30. 40. 50. 60. 80. 100. 200. 500. 1000 των δε ενιαίου τύπου συνεισπράξεως πόρων τινών του ταμείου συντάξεων νομικών και του ταμείου Προνοίας αμίσθων δικαστικών κλητήρων δραχ. 5. 10. 13. 26.  Εν ελλείψει ειδικών ενσήμων κλάσεώς τινός επιτρέπεται η χρήσις ειδικών ενσήμων κατωτέρων κλάσεων προς σχηματισμόν αξίας ίσης προς την αναπληρουμένην κλάσιν. Το αυτό ισχύει και δια τα ένσημα ενιαίου τύπου δυνάμενα, εν ελλείψει ν’ αναπληρωθώσι δια τοιούτων μικροτέρων κλάσεων. 2.(Αντικαθίσταται η παρ. 6 του άρθρ. 2 του Β.Δ. 17 Μαρτ. 1939). Βλέπε και άρθρ.59 Νόμ.2084/1-7 Οκτ.1992 (ΦΕΚ Α΄165) , τόμ.15Β σελ.18,404. Σελ. 116(α) Τεύχος 1322 Σελ. 16 39.Γ.β.5 Είσπραξη πόρων Ταμείου Νομικών
2. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ  ΚΑΙ ΘΡΗΣΚΕΥΜΑΤΩΝ Αριθ.Φ600/172/6104 της 19/31 Ιαν.1978 (ΦΕΚ Β΄ 71) Περί καθορισμού διαδικασίας επιλογής εκπαιδευτικού προσωπικού του Κέντρου Μεταφράσεως και Διερμηνείας εν Κερκύρα. 3. ΠΡΟΕΔΡΙΚΟΝ ΔΙΑΤΑΓΜΑ υπ’  αριθ.696 της 15/26 Σεπτ.1978 (ΦΕΚ Α΄ 159) Περί εφαρμογής των διατάξεων του Π.Δ. 274/25.4.1978 (ΦΕΚ 60 Α΄) «περί του τρόπου λειτουργίας και διαχειρίσεως εσόδων και εξόδων των Ταμείων των Κέντρων Ανωτέρας Τεχνικής και Επαγγελματικής Εκπαιδεύσεως» και επί του Ταμείου του Κέντρου Μεταφράσεως και Διερμηνείας εν Κερκύρα.
113.   ΒΑΣΙΛΙΚΟΝ ΔΙΑΤΑΓΜΑ υπ’ αριθ. 159 της 15 Φεβρ./6 Μαρτ. 1973 (ΦΕΚ Α΄  53) Περί μεταβιβάσεως εις τους Νομάρχας αρμοδιοτήτων δαιτηρηθεισών υπέρ των Περιφερειακών Αρχών Διανομαρχιακού Επιπέδου, του Υπουργείου Οικονομικών (Γ.Λ.Κ.).
16. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 121/1124 της 18/30 Ιουν. 1979 (ΦΕΚ Β΄ 580) Περί αυξήσεως των καταβαλλομένων από το Ταμείο Επικουρικής Ασφαλίσεως Εργατοτεχνιτών και Υπαλλήλων Δέρματος Ελλάδος συντάξεως.
24. ΑΠΟΦΑΣΗ ΥΠΟΥΡΓΟΥ   ΕΘΝΙΚΗΣ ΑΜΥΝΑΣ Αρθ. 348752 της 7/25 Σεπτ. 1989  (ΦΕΚ Β΄ 715)  Οργάνωση και λειτουργία Ταμείου Αρωγής Πολιτικού Προσωπικού Πολεμικής Αεροπορίας (τέως Κ.Ε.Α.).   (Αντί για τη σελ. 248,01(α) Σελ. 248,01(β) Τεύχος ΙΒ-2-1 Σελ. 87 38.Β.μ.20-24 Πολιτικό Προσωπικό Αεροπορίας   254
9. ΝΟΜΟΣ ΠΞΔ΄ της 17/25 Μαΐου 1882 Περί εκδικάσεως των δημοτικών εκλογών.
11. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Τ. 3430/48 της 28 Ιουλ./11 Αυγ.  1976 (ΦΕΚ Β΄ 1017) Περί απαλλαγής εκ της καταβολής δικαιωμάτων υπερημερίας των εναποτιθεμένων εις ιδιωτικούς χώρους (ψυγεία) ειδών χρηζόντων συντηρήσεως εν ψυγείοις. Έχοντες υπ’ όψιν: 1.Τας διατάξεις του άρθρ. 67 παρ. 11 εδάφιον δεύτερον του Νόμ. 1165/1918 «περί Τελωνειακού Κώδικος», ως αύται συνεπληρώθησαν δια του άρθρ. 10 παρ. 1 του Α.Ν. 791/1948. 2.Το γεγονός, ότι η εναπόθεσις των εισαγομένων ειδών των χρηζόντων συντηρήσεως εν ψυγείοις, δεν καθίσταται δυνατή εις δημοσίας τελωνειακάς αποθήκας, λόγω αφ’ ενός μεν της φύσεως των ειδών αυτών, αφ’ ετέρου δε της ελλείψεως παντελώς τοιούτων δημοσίων αποθηκών και 3.Την ανάγκην της μη επιβαρύνσεως του κόστους των εν λόγω ειδών δια δικαιωμάτων υπερημερίας, αποφασίζομεν: Εγκρίνομεν την απαλλαγήν εκ των δικαιωμάτων υπερημερίας του άρθρ. 67 του Τελωνειακού Κώδικος των, εγκρίσει της Τελωνειακής Αρχής, εναποτιθεμένων εις ιδιωτικούς, εκτός του τελωνειακού Περιβόλου, χώρους (ψυγεία), ειδών χρηζόντων συντηρήσεως εν ψυγείοις. Η παρούσα, ης η ισχύς άρχεται από σήμερον, δημοσιευθήτω δια της Εφημερίδος της Κυβερνήσεως. 30.Β.η.10-11 Δικαιώματα Υπερημερίας 59
16. ΑΠΟΦΑΣΗ ΥΠΟΥΡΓΟΥ ΚΟΙΝ. ΥΠΗΡΕΣΙΩΝ Αριθ. Φ.37/2.205 της 16/30 Ιουλ. 1980 (ΦΕΚ Β' 452) Περί αυξήσεως των συντάξεων που καταβάλλονται από το Ταμείο Συντάξεων Εκτελωνιστών (Τ.Σ.Ε.).
13. ΑΠΟΦΑΣΙΣ ΥΠΟΥΡΓΟΥ ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ Αριθ. 11740 της 25 Ιαν. / 10 Μαρ. 1960 (Φ.Ε.Κ. Β΄ 104) Περι εφαρμογής της από 24 Απρ. 1959 Εθνικής Συλλογικής συμβάσεως εργασίας «περί καθορισμού αποδοχών και λοιπών όρων εργασίας χειριστών και μηχανοδηγών εκσκαπικών και οδοποιητικών μηχανημάτων των Νομαρχιακών Ταμείων κλπ.» επί του υπαγομένου εις την σύμβασιν ταύτην επί συμβάσει εργασίας ιδιωτικού δικαίου προσωπικού των Νομαρχιακών Ταμείων. ΄Εχοντες υπ’ όψιν : 1.Το άρθρ. 3 του από 8/13 Μαίου 1957 Β.Δ/τος «περί ορισμού και διαρθρώσεως θέσεων  προσωπικού των κατά το Ν.Δ. 3620/1956 Νομαρχιακών Ταμείων». 2.Την υπ’ αριθ. 1178 από 20.6.1957 πράξιν του Υπουργικού Συμβουλίου, δι’ ης παρεσχέθη η έγκρισις περί προσλήψεως παρ’ εκάστω Νομαρχιακώ Ταμείω του εν άρθρ. 3 του προμνησθέντος Β.Δ/τος οριζομένου προσωπικού, επί σχέσει εργασίας ιδιωτικού δικαίου. 3.Την υπ’ αριθ. 48171 από 21.9.1957 κοινήν απόφασιν των Υπουργών Εσωτερικών και Οικονομικών «περί καθορισμού των όρων προσλήψεως και των αποδοχών του κατ’ άρθρ. 3 του από 8/13.5.1957 Β.Δ/τος επί συμβάσει εργασίας ιδιωτικού δικαίου προσωπικού των Νομαρχιακών Ταμείων» δημοσιευθείσαν εις ΦΕΚ 272/1957 (τεύχος Βον). 4.Την από 24 Αυγ. 1959 Εθνικήν Συλλογικήν Σύμβασιν Εργασίας περί καθορισμού αποδοχών και λοιπών όρων εργασίας χειριστών και μηχανοδηγών εκσκαπτικών και οδοποιητικών μηχανημάτων των Νομαρχιακών Ταμείων κλπ. 5.Την υπ’ αριθ. 96285 εγκ. 367 από 14.10.59 εγκύκλιον του Υπουργείου τούτου, περί κοινοποιήσεως της εν λόγω εθνικής συλλογικής συμβάσεως εργασίας μεταξύ του Υπουργού Εσωτερικών και της Ομοσπονδίας χειριστών μηχανοδηγών οδοστρωτήρων κλπ. 6.Ότι συμφώνως τη προμνησθείση υπ’ αριθ. 48171 από 21.9.1957 κοινή αποφάσει διά την εφαρμογήν της εν λόγω από 24 Αυγ. 1959 Εθνικής Συλλογικής Συμβάσεως Εργασίας επί του επί συμβάσει εργασίας ιδιωτικού δικαίου προσωπικού των Νομαρχιακών Ταμείων του υπαγομένου εις την σύμβασιν ταύτην, απαιτείται προηγουμένη έγκρισις ημών, αποφασίζομεν : Εγκρίνομεν την από της ισχύος αυτής (7ης Οκτ. 1959) εφαρμογήν της από 24 Αυγ. 1959 Εθνικής Συλλογικής Συμβάσεως Εργασίας περί καθορισμού αποδοχών και λοιπών όρων εργασίας χειριστών και μηχανοδηγών εκσκαπτικών και οδοποιητικών μηχανημάτων των Νομαρχιακών Ταμείων κ.λ.π. επί του υπαγομένου εις την σύμβασιν ταύτην επί συμβάσει εργασίας ιδιωτικού δικαίου  προσωπικού των Νομαρχιακών Ταμείων, του οριζομένου εν άρθρ. 3 του προμνησθέντος από 8/13.5.1957 Β.Δ/τος. Η παρούσα δημοσιευθήτω διά της Εφημερίδος της Κυβερνήσεως.
7. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ  ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ Αριθ. 5687/Υ.44 της 21 Ιαν./1 Φεβρ.  1965  (ΦΕΚ Β΄ 96) Περί αυξήσεως της υπό του Ταμείου Επικουρικής Ασφαλίσεως Ηλεκτροτεχνιτών Ελλάδος παρεχομένης βασικής συντάξεως κατά ποσοστόν 20%. Σελ.1536(γ)  Τεύχος ΙΑ-5-2 Σελ.96 39.Ν.ι.5-7 Ταμείο Επικ.Ασφαλίσεως Ηλεκτροτεχνιτών Ελλάδος (ΤΕΑΗΕ) 258 8. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ,  ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ Αριθ. 106522/Υ.804 της 16/25 Νοεμ.  1965  (ΦΕΚ Β΄ 786) Περί αυξήσεως των υπό του Ταμείου Επικουρικής Ασφαλίσεως Ηλεκτροτεχνιτών Ελλάδος παρεχομένων συντάξεων λόγω εργατικού ατυχήματος. Έχοντες υπ’ όψιν: 1.Τας διατάξεις του άρθρ. 2 του υπ’ αριθ. 19/1944 Νόμου «περί εξουσιοδοτήσεως του Υπουργού Οικονομικών όπως προβαίνη εις τροποποιήσεις φορολογικών συντελεστών». 2.Την δια της υπ’ αριθ. 1358/19.5.1965 αναφοράς του Ταμείου Επικουρικής Ασφαλίσεως Ηλεκτροτεχνιτών Ελλάδος υποβληθείσαν ημίν πρότασιν του Δ.Σ. αυτού, περί αυξήσεως από 1.1.1965 των λόγω εργατικού ατυχήματος παρεχομένων συντάξεων, δια ποσού 75 δραχμών κατά περίπτωσιν. 3.Την απόφασιν της Νομισματικής Επιτροπής την ληφθείσαν κατά την 918 συνεδρίασιν αυτής της 3.5.1955 κοινοποιηθείσαν δια του υπ’ αριθ. 14786/ 16.5.1955 εγγράφου της. 4.Τας κρατούσας οικονομικάς συνθήκας, αποφασίζομεν: 1)Από 1ης του επομένου της δημοσιεύσεως μηνός αυξάνονται αι υπό του Ταμείου Επικουρικής Ασφαλίσεως Ηλεκτροτεχνιτών Ελλάδος καταβαλλόμεναι συντάξεις λόγω εργατικού ατυχήματος κατά 75 δραχμάς κατά περίπτωσιν. 2)Το σύνολον της ούτω αυξανομένης συντάξεως εν ουδεμιά περιπτώσει δύναται να υπερβαίνη τα τεθέντα ανώτατα όρια δια της παρ. 2 της υπ’ αριθ. 14786/16.5.1955 αποφάσεως της Νομισματικής Επιτροπής. Η παρούσα δημοσιευθήτω δια της Εφημερίδος της Κυβερνήσεως.
14. ΝΟΜΟΘΕΤ. ΔΙΑΤΑΓΜΑ υπ’ αριθ. 3069 της 6/9 Οκτ. 1954 Περί μεταγραφής των μαθητών των Εκκλησιαστικών Σχολών και του Ιεροδιδασκαλείου Βελλάς εις σχολεία της Μέσης Εκπαιδεύσεως. ΄Αρθρον μόνον.-1.Μαθηταί των Εκκλησιαστικών Σχολών και των τεσσάρων κατωτέρων τάξεων του Ιεροδιδασκαλείου Βελλάς, οίτινες κατά την διάρκειαν των σπουδών των αποδεικνύονται ότι δεν κέκτηνται τας προϋποθέσεις της ιερωσύνης, δύνανται να μετεγγράφωνται εις αντιστοίχους τάξεις των Σχολείων Μέσης Εκπαιδεύσεως κατόπιν κατατακτηρίων εξετάσεων κατά το άρθρ. 12 του από 30ής Ιαν./1ης Φεβρ. 1954 Β.Δ/τος «περί των εγγραφών, μετεγγραφών, ποινών, εξετάσεων μαθητών σχολείων Μέσης εκπαιδεύσεως» και υφ’ ους όρους οι εκ των ιδιωτικών γυμνασίων προερχόμενοι μαθηταί. 2.Εν ταις περιπτώσεσι ταύταις αι τέσσαρες κατώτεραι τάξεις του Ιεροδιδασκαλείου Βελλάς θεωρούνται ισότιμοι προς τας Ε΄, ΣΤ΄, Ζ΄ και Η΄ τάξεις του γυμνασίου ή των ισοτίμων σχολείων, αι δε Ε΄ και ΣΤ΄ τάξεις των Εκκλησιαστικών σχολών προς τας Ζ΄ και Η΄ τάξεις των γυμνασίων και των εξομοιουμένων αυτοίς σχολείων Μέσης Εκπαιδεύσεως. 3.Οι δι’ οιονδήποτε λόγον απομακρυθέντες κατά το σχολικόν έτος 1953-1954 μαθηταί εκ του Ιεροδιδασκαλείου Βελλάς δύνανται να υποστώσιν εις το πλησιέστερον γυμνάσιον της κατοικίας των κατατακτήριον μεν εξέτασιν οι των τριών κατωτέρων τάξεων, απολυτήριον δε οι της τετάρτης τάξεως εις μίαν των εξεταστικών περιόδων του Σεπτ. 1954 ή του Φεβρ. 1955. 4.Αι μέχρι και του σχολικού έτους 1953-1954 γενόμεναι εις τα σχολεία της Μέσης εκπαιδεύσεως μετεγγραφαί μαθητών εκ των Ε΄ και ΣΤ΄ τάξεων των Εκκλησιαστικών Σχολών θεωρούνται νόμιμοι. Η ισχύς του παρόντος Ν.Δ/τος άρχεται από της δημοσιεύσεώς του εις την Εφημερίδα της Κυβερνήσεως.
24. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 764 της 2/12 Δεκ. 1972 (ΦΕΚ Α΄ 222) Περί συστάσεως Α΄ Λιμενικού Τμήματος εν τω Κεντρικώ Λιμεναρχείω Θεσσαλονίκης και καθορισμού της κατά τόπον και καθ’ ύλην αρμοδιότητος αυτού. Έχοντες υπ’ όψιν: 1.Τας διατάξεις των άρθρ. 1 παρ. 1 και 3, 4 παρ. 1 και 4 και 7 του Ν.Δ. 2504/1953 «περί συστάσεως Λιμενικών Τμημάτων εν ταις περιφερείαις της δικαιοδοσίας των Κεντρικών Λιμεναρχείων. 2.Την υπ’ αριθ. 702/1972 γνωμοδότησιν του Συμβουλίου της Επικρατείας, προτάσει του Ημετέρου επί της Ναυτιλίας–Μεταφορών και Επικοινωνιών Υπουργού, απεφασίσαμεν και διατάσσομεν: Άρθρ.1.-Συνιστάται εν τη περιφερεία δικαιοδοσίας του Κεντρικού Λιμεναρχείου Θεσσαλονίκης Α΄ Λιμενικόν Τμήμα έχον ως έδραν την Νέαν Μηχανιώνα και περιφέρειαν δικαιοδοσίας από άκρα Μεγάλου Εμβόλου μέχρι και της άκρας Σμίλα Θερμαϊκού Κόλπου. Άρθρ.2.-Η καθ’ ύλην αρμοδιότης του Διοικητού του δια του παρόντος συνιστωμένου Λιμενικού Τμήματος περιλαμβάνει: α)Την εν τη περιοχή δικαιοδοσίας του άσκησιν της διοικητικής και δικαστικής Αστυνομίας ως αύτη προβλέπεται υπό των κειμένων διατάξεων δια τον Κεντρικόν Λιμενάρχην Θεσσαλονίκης. Εξαιρείται η ελευθεροκοινωνία πλοίων εξωτερικού ήτις ενεργείται υπό της Κεντρικής Υπηρεσίας του Κεντρικού Λιμεναρχείου Θεσσλονίκης. β)Την έκδοσιν ναυτολογίων πετρελαιοκινήτων και ιστιοφόρων, την έκδοσιν και θεώρησιν των εγγράφων κατάπλου και απόπλου αυτών, τον έλεγχον της συνθέσεώς των ως και την ενέργειαν μεταβολών των πληρωμάτων των. Άρθρ.3.-1.Ο Διοικητής του Λιμενικού Τμήματος αλληλογραφεί μετά των Αρχών του Κράτους και Ιδιωτών δια θέματα της αρμοδιότητός του ως Προϊστάμενος Λιμεναρχείου. 2.Εξαιρούνται της κατά τα ανωτέρω αλληλογραφίας τα επί γενικωτέρας φύσεως θεμάτων έγγραφα του Διοικητού του Λιμενικού Τμήματος προς ετέρας Αρχάς του Κράτους ή Ιδιώτας ων η αποστολή ενεργείται μέσω της Κεντρικής Υπηρεσίας του Κεντρικού Λιμεναρχείου Θεσσαλονίκης. Εις τον Ημέτερον επί της Ναυτιλίας, Μεταφορών και Επικοινωνιών Υπουργόν, ανατίθεμεν την δημοσίευσιν και εκτέλεσιν του παρόντος.
27. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 2435.3/1/88 της 15 Φεβρ./7 Μαρτ. 1988 (ΦΕΚ Β΄ 132) Καθορισμός των Κλάδων ΠΕ,ΤΕ και ΔΕ του Οίκου Ναύτη των οποίων οι υπάλληλοι κρίνονται για την κατάληψη θέσεων Προϊσταμένων των Οργανικών του μονάδων.
251. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 393168 της 23 Οκτ./27 Νοεμ. 1992 ΦΕΚ–Β-705 Σύσταση γραφείων πληροφορικής β/ο Υπ. Γεωργίας.
8. ΑΝΑΓΚ. ΝΟΜΟΣ υπ’ αριθ. 1489 της 24 Νοεμ./2 Δεκ. 1938 (ΦΕΚ Α' 454) Περί τροποποιήσεως και συμπληρώσεως ενίων διατάξεων του από 25-1-1936 Α. Νόμου "περί καταστάσεως Αξιωματικών". Άρθρ.1-6.(Τροποποιούνται τα άρθρ. 8, 22, 27, 28, 41 και 61 του Α.Ν. 25/25 Ιαν. 1936). Άρθρ.7.-Δια Β.Δ/τος, εκδιδομένου προτάσει του Υπουργού των Στρατιωτικών, ορίζονται τα νοσήματα και αι σωματικαί βλάβαι, βάσει των οποίων θα κρίνεται η ανικανότης των αξιωματικών και ανθυπασπιστών του Στρατού. Τα νοσήματα και αι βλάβαι αύται ενδεικτικαί ούσαι, δεν δεσμεύουσιν απολύτως τας υπό του παρόντος προβλεπομένας Υγειονομικάς Επιτροπάς εις την μόρφωσιν γνώμης περί της υγιεινής καταστάσεως του κρινομένου, ως δυναμένων των Επιτροπών τούτων να κρίνωσι περί ταύτης βάσει του είδους της παθήσεως και των πορισμάτων της ιατρικής επιστήμης. Ένθα εν τω ισχύοντι Νόμω "περί καταστάσεως αξιωματικών του Στρατού της Ξηράς" υπάρχουσιν αι λέξεις "Ανώτατον Στρατιωτικόν Συμβούλιον", αντικαθίστανται δια των λέξεων "Ανώτατον Συμβούλιον Προαγωγών και Τοποθετήσεων". Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Εξεδόθη το Β.Δ. 11/28 Σεπτ. 1959 περί εξετάσεως της σωματικής ικανότητος των αξιωματικών και ανθυπασπιστών του Στρατού και της Χωροφυλακής (κατωτ. σελ. 1133). (Αντί των σελ. 1107-1126) Σελ. 1107(α) Τεύχος 490-Σελ. 65 Κατάσταση Αξιωματικών 36.Ν.β.8
15. ΕΓΚΥΚΛΙΟΣ Ι.Κ.Α. Αριθ. 78 της 31 Μαρτ. 1953 Αποζημίωσις Ν. 3514/28 και επιδότησις ανεργίας. Εις απάντησιν του υπ’ αριθ. 3849/26.1.53 εγγράφου σας γνωρίζομεν υμίν τα ακόλουθα: Δια του άρθρ. 4 Ν. 3514/28 ρητώς ορίζεται, ότι δύναται ο εργοδότης να απολύση τον επανελθόντα εκ των τάξεων του Στρατού μισθωτόν του προ της παρελεύσεως έτους και άνευ δεδικαιολογημένης αιτίας, εφ’ όσον ήθελε καταβάλει εις τούτον αποζημίωσιν ίσην προς τας αποδοχάς έξ μηνών. Εκ της διατυπώσεως των διατάξεων του άρθρου τούτου προκύπτουν τα κάτωθι: 1.Ότι παρέχεται εις τον εργοδότην ή διαζευκτική ευχέρεια ή να διατηρήση τον αποστρατευθέντα μισθωτόν του επί έν έτος ή να τον απολύση προ της παρόδου έτους, αλλά αφού τω καταβάλη αποζημίωσιν ίσην προς τας αποδοχάς έξ μηνών. Αντιθέτως ο μισθωτής υποχρεούται να παρέχη τας υπηρεσίας του εις τον εργοδότην, μη δικαιούμενος επιλογής μεταξύ της συνεχίσεως της εργασίας του ή της αποχωρήσεως εκ ταύτης και ταυτοχρόνου λήψεως της σχετικής αποζημιώσεως του άρθρ. 4 Ν. 3514/28. Επομένως, καταγγέλων ούτος την σύμβασιν εργασίας, δεν δικαιούται της σχετικής αποζημιώσεως, αλλ’ ούτε και επιδόματος ανεργίας ως οικειοθελώς αποχωρών εκ της εργασίας του. 2.Ότι το καταβαλλόμενον εις αυτόν ποσόν των αποδοχών έξ μηνών αποτελεί αποζημίωσιν και ουχί μισθόν, ως ρητώς ορίζεται εν τω Νόμω και δύναται να συντρέχη μετά της αποζημιώσεως του Ν. 2112/20 (πρωτοδ. Αθ. 4431/49, 1797/50, Πρωτ. Πειρ. 607/51). Η ειδική όμως αύτη αποζημίωσις, καταβαλλόμενη εις τον προ της παρελεύσεως έτους από της αποστρατεύσεώς του απολυθέντα μισθωτόν, εθεσπίσθη, ίνα καλύψη προφανώς τον κίνδυνον ανεργίας του μισθωτού τούτου επί έν εξάμηνον, αποτελούσα οιονεί ασφάλισιν κατά της ανεργίας, ην ασφαλώς δεν θα εθέσπιζεν ο Νομοθέτης εάν είχε προηγηθή η δημοσίευσις του Ν. 118/45, δια των διατάξεων του οποίου εκαλύφθη ο κίνδυνος ανεργίας των μισθωτών. Η άποψις αύτη ενισχύεται και εκ των διατάξεων του άρθρ. 9 Ν. 118/45, εις ας γίνεται ρητή μνεία περί της καταβολής της αποζημιώσεως του Ν. 2112/20 ως προϋποθέσεως του κύρους της καταγγελίας της συμβάσεως εργασίας, του Νομοθέτου ειδικώς ούτω προβλέψαντος την συνδρομήν της αποζημιώσεως ταύτης μετά του επιδόματος ανεργίας, όπερ όμως δεν εγένετο προκειμένου περί της αποζημιώσεως του Ν. 3514/28. 15Β.Η.α.14-15 Επίδομα Ανεργίας Κατ’ ακολουθίαν των ανωτέρω οι ούτως απολυόμενοι μισθωτοί, εφ’ όσον δικαιούνται της αποζημιώσεως του Ν. 3514/28, δεν δύνανται να τύχωσι άμα και επιδόματος ανεργίας κατά τας περί υπερασφαλίσεως αρχάς.
10. ΑΠΟΦΑΣΗ ΕΠΙΤΡΟΠΉΣ ΚΕΦΑΛΑΙΑΓΟΡΑΣ Αριθ.Ε.Κ.7288 της 8 Απρ.-12 Μαΐου 1997 (ΦΕΚ Β΄369) (Συν.104/8-4-97 θέμα 6α) Ορισμός ιδίων Κεφαλαίων των Εταιρειών Παροχής Επενδυτικών Υπηρεσιών που έχουν την ΄Εδρα τους στην Ελλάδα. Συμπληρώθηκε με την Ε.Κ.8075/20 Ιαν.-18 Φεβρ.1998 (ΦΕΚ Β΄137) απόφ. Επιτροπής Κεφαλαιαγοράς.(Συν.123/20-1-98). Επίσης τροποποιήθηκε από την υπ’ αριθ.4/236/16-31 Ιαν.2002 (ΦΕΚ Β΄112) απόφ. Επιτροπής Κεφ/ράς.
1. ΚΣΤ΄ ΣΥΝΤΑΚΤΙΚΗ ΠΡΑΞΙΣ της 23/27 Ιουλ. 1968 (ΦΕΚ Α΄ 166)  Περί συγχωνεύσεως των Ενώσεων των Εφέδρων Αξιωματικών, Ανθυπασπιστών και Οπλιτών των Ενόπλων Δυνάμεων της Χώρας. Άρθρ.1.-1.Αι καθ' άπασαν την Επικράτειαν συσταθείσαι και υφιστάμεναι υπό οιονδήποτε τίτλον και επωνυμίαν ενώσεις εφέδρων αξιωματικών, ανθυπασπιστών και οπλιτών των ενόπλων δυνάμεων της χώρας, συγχωνεύονται ή ανάγονται υποχρεωτικώς, καθ' α Νόμος ήθελεν ορίσει, εις νέας ενώσεις, υπό μορφήν νομικού προσώπου δημοσίου δικαίου, τελούντος υπό την εποπτείαν του Υπουργού Εθνικής Αμύνης, κεχωρισμένως δε κατά κατηγορίας και ιδιότητα μελών ή και κατά τοπικήν περιφέρειαν. 2.Μέχρι της κατ' εφαρμογήν του εκδοθησομένου Νόμου συγχωνεύσεως των υφισταμένων ενώσεων, ή της αναγωγής τούτων εις νέας, αύται λειτουργούν κατά το καταστατικόν αυτών, μη δικαιούμεναι εις λήψιν αποφάσεων αρμοδιότητος των συνελεύσεων αυτών. 5.Εξαιρούνται της κατά τα ανωτέρω συγχωνεύσεως ή αναγωγής οι βάσει του Νόμ. 602/1915 ιδρυθέντες υπό των άνω προσώπων ή των ενώσεων αυτών και λειτουργούντες συνεταιρισμοί και αι λοιπαί έχουσαι σκοπόν κερδοσκοπικόν ενώσεις αυτών. Άρθρ.2.-Ο περί της συγχωνεύσεως και της αναγωγής Νόμος θέλει ορίσει και: α)τα της εκκαθαρίσεως και της τύχης του ενεργητικού της περιουσίας των εν μέρει συγχωνευομένων ή αναγομένων εις διαφόρους νέας ενώσεις παλαιών ενώσεων, β)τα της δημιουργίας νέων ενώσεων μη προερχομένων εκ συγχωνεύσεως ή αναγωγής παλαιών και γ)πάσαν λεπτομέρειαν αναγκαίαν προς εκπλήρωσιν του σκοπού της γενομένης κατά τα άνω ρυθμίσεως. Άρθρ.3.-Εφεξής η σύστασις σωματείου εξ εφέδρων αξιωματικών, ανθυπασπιστών και οπλιτών των ενόπλων δυνάμεων της χώρας, με σκοπόν την προώθησιν των εκ της ιδιότητος αυτών συμφερόντων των μελών, επιτρέπεται, μόνον, εφ' όσον δια των ιδρυομένων, κατά τας διατάξεις της παρούσης συντακτικής πράξεως και του προς εφαρμογήν αυτής εκδοθησομένου Νόμου, ενώσεων, δεν καλύπτεται ο καθόλου σκοπός του σωματείου. Άρθρ.4.-Η ισχύς της παρούσης Συντακτικής Πράξεως άρχεται από της δημοσιεύσεως εις την Εφημερίδα της Κυβερνήσεως.
58. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Κ.7283/180 της 30 Οκτ. /5 Νοεμ. 1987 (ΦΕΚ Β΄ 589) Καθορισμός των τιμών εκκίνησης και των συντελεστών αυξομείωσής τους, για τον προσδιορισμό της φορολογητέας αξίας των ακινήτων που μεταβιβάζονται με αντάλλαγμα ή αιτία θανάτου, δωρεάς, γονικής παροχής ή προίκας και βρίσκονται στις περιοχές των δήμων Αχαρνών, Κορωπίου, Μαρκόπουλου Μεσογαίας (Μαρκόπουλο, οικισμό Αγίου Νικολάου, οικισμό Αγίου Σπυρίδωνα, οικισμό Βραυρώνας, συνεταιρισμό υπαλλήλων Πολυτεχνείου), Παιανίας, Σπάτων και των κοινοτήτων Γέρακα, Γλυκών Νερών, Καλυβίων Θορικού, Παλλήνης (Παλλήνη, συνεταιρισμό δημοσίων υπαλλήλων, οικισμό Κάντζας) Πικερμίου (συνεταιρισμό Ντράφι) και Ραφήνας (Ραφήνα, οικισμό νέου Βουτζά, συνεταιρισμό Καλλιτεχνούπολη), πλην των ακινήτων των περιοχών εκτός σχεδίου πόλης».
24. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 289722/43940/3750 της 5 Δεκ. 1967/16 Ιαν. 1968 (ΦΕΚ Β΄  28) Περί καθορισμού τρόπου διαθέσεως προϊόντων παραγωγής Ιδρυμάτων και Υπηρεσιών οικονομικώς εξυπηρετουμένων υπό του Κ.Τ.Γ.Κ. και Δασών, αξίας μέχρι δραχ. 20.000 Ήδη ισχύουν οι διατάξεις της 89987/17723/14 Δεκ. 1979-8 Φεβρ. 1980 (ΦΕΚ Β΄ 120) (κατωτ. αριθ. 31).
14. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 173896/6404 της 28 Ιουν./5 Ιουλ. 1960 (ΦΕΚ Β΄ 307) Περί ορισμού αναπληρωτού του Προέδρου του Γνωμοδοτικού Συμβουλίου της ΥΔΑΜΚ. Έχοντες υπ’ όψει:1)την διάταξιν του άρθρ. 6 του από 29/9/1939 Β.Δ/τος (ΦΕΚ 423/39 Τεύχος Α΄) «περί οργανώσεως της ΥΔΑΜΚ» δι’ ης καθορίζεται η σύνθεσις των μελών του παρά τη ΥΔΑΜΚ λειτουργούντος Γνωμοδοτικού Συμβουλίου, ου προεδρεύει ο Αρεοπαγίτης και τούτου ή του αναπληρωτού του απουσιαζόντων ή οπωσδήποτε κωλυομένων, ο Πάρεδρος του Συμβουλίου Επικρατείας. 2)Την διάταξιν του άρθρ. 4 παρ. 3 του Α.Ν. 2068/7.11.39 δι’ ης παρέχεται ημίν η ευχέρεια της μεταβολής της συνθέσεως των μελών του ως άνω Συμβουλίου, αποφασίζομεν. Ορίζομεν ως τακτικόν μέλος του Γνωμοδοτικού Συμβουλίου επί απαιτήσεων κατά της Ανταλλαξίμου περιουσίας, πάρεδρον ή Σύμβουλον του Νομικού Συμβουλίου του Κράτους, εν τη δευτέρα δε περιπτώσει ούτος ορίζεται και ως άναπληρωτής του Προέδρου απουσιάζοντος η οπωσδήποτε κωλυομένου. Η παρούσα δημοσιευθήτω εις την Εφημερίδα της Κυβερνήσεως. 26.Ζ.α.13-14 Υπηρεσία Διαχειρίσεως Ανταλλαξίμων Κτημάτων
3. ΝΟΜΟΣ ΣΗ΄ της 13/13 Απρ. 1867 Περί λιπομαρτύρων ενώπιον του δικαστηρίου των κακουργιοδικών. Τροποποιηθείς υπό των: α)Νόμου ΒΚ΄ της 17/18 Ιουλ. 1892 περί τροποποιήσεως του άρθρου 2 του από 13 Απρ. 1867 υπό στοιχεία ΣΗ΄ κλπ. νόμου, β)Α.Ν. 2810 της 24/28 Φεβρ. 1941 περί ανακλήσεως καταδικαστικών αποφάσεων επί λιπομαρτυρία, κατηργήθη δυνάμει του άρθρ. 591 εδ. ιθ΄ της νέας Ποινικής Δικονομίας, ως αναγόμενος εις θέμα ρυθμιζόμενον υπό των άρθρων 231 και 353 του Κώδ. Ποιν. Δικον.
166. ΑΠΟΦΑΣΗ ΕΘΝΙΚΗΣ  ΕΠΙΤΡΟΠΗΣ ΤΗΛΕΠΙΚΟΙΝΩΝΙΩΝ  ΚΑΙ ΤΑΧΥΔΡΟΜΕΙΩΝ (ΕΕΤΤ) Αριθ.527/077 της 16 Ιουν./13 Ιουλ. 2009 (ΦΕΚ  Β΄1390) Λήψη απόφασης επί της από 18.3.2009 διεξαχθείσης Ακρόασης της εταιρείας «Οργανισμός Τηλεπικοινωνιών της Ελλάδος Α.Ε. (ΟΤΕ Α.Ε.)» αναφορικά με την εξέταση του υποβληθέντος προς έγκριση στην ΕΕΤΤ οικονομικού προγράμματος «ConnX talk 24x7με 60 F2M ή/και απεριόριστες διεθνείς κλήσεις» της εν λόγω εταιρείας. Σελ. 568,56 Τεύχος     Σελ.
27. ΑΠΟΦΑΣΗ ΥΠΟΥΡΓΟΥ ΕΡΓΑΣΙΑΣ ΚΑΙ  ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. 103/679 της 22 Μαΐου / 17 Ιουν. 1996 (ΦΕΚ Β΄  456) Αύξηση για το έτος 1996 των καταβαλλομένων συντάξεων του Ταμείου Πρόνοιας και Επικουρικής Ασφάλισης Προσωπικού Ιπποδρομιών. Αυξάνονται:α)Κατά ποσοστό 2,1% από1.1.96. Ο υπολογισμός του ποσοστού αυτού θα γίνει στα ποσά των συντάξεων, όπως αυτά είχαν διαμορφωθεί στις 31.12.95 και θα χορηγηθεί για το τμήμα σύνταξης από1 έως 250.000 δρχ.. β)Ομοίως από 1.1.96 κατά ποσοστό 3,5% για το τμήμα της σύνταξης από 1 μέχρι 100.000 δρχ., κατά ποσοστό 3% για το τμήμα της σύνταξης από 100.001 μέχρι 130.000 δρχ. και κατά ποσοστό 2,5% για το τμήμα της σύνταξης από 130.001 μέχρι 270.000 δρχ. Ο υπολογισμός του ποσοστού αυτού θα γίνει επί των ποσών των συντάξεων, όπως αυτά θα διαμορφωθούν κατόπιν της χορήγησης της ανωτέρω στην περίπτωση α΄ αύξησης. γ)Από 1.7.96 κατά ποσοστό 3,5% για το τμήμα της σύνταξης από 1 μέχρι 100.000 δρχ., κατά ποσοστό 3% για το τμήμα της σύνταξης από 100.001 μέχρι 130.000 δρχ. και κατά ποσοστό 2,5% για το τμήμα της σύνταξης από 130.001 μέχρι 270.000 δρχ. Ο υπολογισμός του ποσοστού αυτού θα γίνει επί των ποσών των συντάξεων, όπως αυτά θα διαμορφωθούν στις 30.6.96.
49. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ.141.2/70/8878 της 27 Μαρτ. /2  Απρ. 1975 (ΦΕΚ Β΄ 365) Περί μεταφοράς μαθημάτων εις το επόμενον έτος σπουδών φοιτητών της Α.Σ.Ο.Ε.Ε. Έχοντες υπ’ όψει: α)Τας διατάξεις της παρ. 5 της υπ’ αριθ. 107/1962 πράξεως του Υπουργικού Συμβουλίου, κυρωθείσης δια του άρθρ. 1 του Ν.Δ. 4263/1962 «περί κυρώσεως της υπ’ αριθ. 107/1962 πράξεως του Υπουργικού Συμβουλίου περί εισιτηρίων διαγωνισμών εις άπαντα τα Ανώτατα Εκπαιδευτικά Ιδρύματα και άλλων τινών διατάξεων» (ΦΕΚ 187-Α΄) β)την πρότασιν της Γενικής Συνελεύσεως των καθηγητών της Ανωτάτης Σχολής Οικονομικών και Εμπορικών Επιστημών, διατυπωθείσαν κατά την συνεδρίαν αυτής της 13.1.1975 και της Συγκλήτου του αυτού Ιδρύματος (συνεδρία 23.1.1975) αποφασίζομεν: Σελ. 676,070(α) Τεύχος 569-Σελ. 122 Φοιτηταί εγγραφέντες το πρώτον κατά το ακαδημαϊκόν έτος 1973-75, μετεγγραφέντες εξ ετέρων Σχολών το πρώτον κατά το ακαδημαϊκόν έτος 197374 και οι ανανεώσαντες την εγγραφήν των κατά το ανωτέρω ακαδημαϊκόν έτος, οίτινες εδήλωσαν συμμετοχήν ή συμμετέσχον των Τμηματικών εξετάσεων του ακαδημαϊκού έτους 1973-74 δύνανται ανανεούντες την εγγραφήν δια το επόμενον έτος σπουδών κατά το ακαδημαϊκόν έτος 1974-75, να εξετασθώσιν ομού μετά των μαθημάτων του έτους τούτου, τα μαθήματα εις τα οποία δεν εξητάσθησαν ή εξητάσθησαν ανεπιτυχώς υπό της προσεχούς περιόδου τμηματικών εξετάσεων του ακαδημαϊκού έτους 197475. Η παρούσα δημοσιευθήτω δια της Εφημερίδος της Κυβερνήσεως.
41. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 1015403/10060/Β0012 της 21 Φεβρ./9 Μαρτ. 1990 (ΦΕΚ Β΄  147) Τύπος και περιεχόμενο της δήλωσης φορολογίας εισοδήματος νομικών προσώπων μη κερδοσκοπικού χαρακτήρα οικονομικού έτους 1990 και καθορισμός των δικαιολογητικών εγγράφων ή άλλων στοιχείων που υποβάλλονται με αυτή.
35. ΑΠΟΦΑΣΗ ΥΠΟΥΡΓΩΝ ΕΣΩΤΕΡΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ Αριθ. Α5/2280 της 28 Νοεμ./13 Δεκ.  1983 (ΦΕΚ Β΄ 720) Προστασία των νερών που χρησιμοποιούνται για την ύδρευση της περιοχής Πρωτευούσης από ρυπάνσεις και μολύνσεις. Τροποποιήθηκε από την Α5/3257/18-27 Δεκ. 1984 (ΦΕΚ Β΄ 898) απόφ. Υπ. Εσωτ. και Υπ. Υγείας και Πρόνοιας. Επίσης και από την Α5/5180/28 Νοεμ.-13 Δεκ. 1988 (ΦΕΚ Β΄ 891) απόφ. Υπ. Εσωτ. και Υγείας, Πρόνοιας και Κοιν. Ασφαλ.
2. ΝΟΜΟΣ υπ’ αριθ. 2038 της 29 Μαρτ./2 Απρ. 1952 (ΦΕΚ Α΄ 82) Περί ανυποτάκτων του Εξωτερικού. Κατηργήθη δια του άρθρ. 114 του Ν.Δ. 3850/1958.
15. ΝΟΜΟΣ υπ’ αριθ. 600 της 7/9 Ιουν. 1977 (ΦΕΚ Α΄ 160) Περί τροποποιήσεως και συμπληρώσεως ενίων διατάξεων της «περί φορολογίας του ζύθου νομοθεσίας». Άρθρ.1.-(Εις το άρθρ. 3 Νόμ. 2963/1922 «περί τροποποιήσεως διατάξεων των «περί φορολογίας του ζύθου νόμων» προστίθενται παρ. 5, 6, 7, 8 και 9, ανωτ. αριθ. 3). Άρθρ.2.-(Αντικαθίσταται το άρθρ. 4 του Νόμ. 2963/22). Άρθρ.3.-(Εις την παρ. 1 του άρθρ. 8 του Ν.Δ/τος της 29 Δεκ. 1923 περί τροποποιήσεως και συμπληρώσεως των «περί φορολογίας του ζύθου νόμων» ανωτ. αριθ. 4 προστίθεται περίπτωσις υπό στοιχ. η΄ της ήδη υπαρχούσης σημειουμένης ως θ΄ ). Άρθρ.4.-Η ισχύς του παρόντος Νόμου άρχεται από της δημοσιεύσεώς του δια της Εφημερίδος της Κυβερνήσεως.
15. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ –ΑΝΑΠΤΥΞΗΣ Αριθ.Δ6/Φ1/11444 της 22/28 Ιουν.2001(ΦΕΚ Β΄826) Καθορισμός ύψους και διαδικασία απόδοσης ανταποδοτικού τέλους υπέρ ΟΤΑ από παραγωγούς ηλεκτρικής ενέργειας με χρήση ανανεώσιμων πηγών ενέργειας. Σελ. 224,644 Τεύχος 1406 Σελ. 86
55. ΑΠΟΦΑΣΙΣ ΥΠΟΥΡΓΟΥ ΕΜΠΟΡ. ΝΑΥΤΙΛΙΑΣ Αριθ. 10261/4/69 της 30 Ιουν./22 Ιουλ.  1969 (ΦΕΚ Β΄ 462) Περί καθορισμού υπηρεσιών δια την συμπλήρωσιν χρόνου διοικήσεως ή ενασκήσεως καθηκόντων των αξιωματικών Λ.Σ. Έχοντες υπ’ όψιν: α)Το άρθρ. 21 παρ. 1, 2, 3 και 5 του Ν.Δ. 139/1969 «περί ιεραρχίας, προαγωγών, αποστρατείας και μεταθέσεων των μονίμων αξιωματικών των Σωμάτων Χωροφυλακής, Αστυνομίας Πόλεων, Λιμενικού και Πυροσβεστικού» (τόμ. 4 σελ. 24,21). β)Την από 28 Ιουν. 1969 απόφασιν του Συμβουλίου Λιμενικού Σώματος, αποφασίζομεν: Ι.Καθορίζομεν τας υπηρεσίας δια την συμπλήρωσιν ειδικών προσόντων, ήτοι χρόνου διοικήσεως ή ενασκήσεως καθηκόντων των αξιωματικών του Λιμενικού Σώματος (Γενικών και Ειδικών Υπηρεσιών) ως κατωτέρω: 1)Λιμενικαί Αρχαί: α.Κεντρικά Λιμεναρχεία. β.Λιμεναρχεία. γ.Υπολιμεναρχεία. 2)Υπηρεσίαι εξομοιούμεναι προς Λιμενικάς Αρχάς: α.Προξενικαί Λιμενικαί Αρχαί. β.Ναυτιλιακοί Ακόλουθοι. γ.Επιθεώρησις Εμπορικών Πλοίων. δ.Γραφεία Ναυτικής Εργασίας. ε.Σχολαί ή Κέντρα Εκπαιδεύσεως ή μετεκπαιδεύσεως αξιωματικών, υπαξιωματικών και ναυτών ή λιμενοφυλάκων. ς.Δημόσιαι Σχολαί Εμπορικού Ναυτικού. ζ.Ναυτικαί Υπηρεσίαι Λέρου. η.Κλιμάκια Κρατικής Υπηρεσίας Πληροφοριών. θ.Μουσική Λ.Σ. ι.Υπηρεσία Αμέσου Δράσεως-Τηλεπικοινωνίαι Λ.Σ. 3)Ο διανυθείς μέχρι τούδε και ο εφ’ εξής διανυόμενος χρόνος υπηρεσίας εις τας ανωτέρω Υπηρεσίας, ως και εις τα Τμήματα 1ον (εις ο  ανήκουν οργανικώς αι θέσεις Υπασπιστών ΥΕΝ και Αρχηγού Λ.Σ.) έως και 4ον της Διευθύνσεως Διοικήσεως, 1ον και 2ον Λιμενικής Αστυνομίας ως και παρά τω Υπουργείω Συντονισμού, των αξιωματικών Λιμενικού Σώματος Γενικών και Ειδικών Υπηρεσιών, λογίζεται ως χρόνος διοικήσεως ή ενασκήσεως καθηκόντων. 4)Δια τον βαθμόν του Αντιπλοιάρχου Λ.Σ. ως χρόνος διοικήσεως ή ενασκήσεως καθηκόντων λογίζεται πλέον των εν παρ. 1 εδάφ. α, 2, εδάφ. α, β, γ, δ, ε, ς, και η και ο διανυθείς ή διανυόμενος υπ’ αυτών τοιούτος εις θέσεις Διευθύνσεων του ΥΕΝ και ΝΑΤ. 5)Δια τον βαθμόν του Πλοιάρχου Λιμενικού Σώματος ως χρόνος διοικήσεως ή ενασκήσεως καθηκόντων λογίζεται ο διανυθείς υπ’ αυτών τοιούτος, εις θέσεις Διευθυντού ΥΕΝ ή Υπηρεσιών ΥΕΝ ή Νατυιλιακού Συμβούλου. 6)Πάσαι αι λοιπαί εν γένει Υπηρεσίαι εις ας υπηρετούν αξιωματικοί του Λιμενικού Σώματος Γενικών ή Ειδικών Υπηρεσιών, θεωρούνται ως υπηρεσίαι Κέντρου και δεν λογίζονται ως τοιαύται διοικήσεως ή ενασκήσεως καθηκόντων δια συμπλήρωσιν των ειδικών τυπικών προσόντων. ΙΙ.Δια την εφαρμογήν της παρούσης αποφάσεως λαμβάνεται υπ’ όψιν το εκάστοτε ισχύον Β.Δ/μα «περί συνθέσεως ΥΕΝ και των εκ τούτου εξηρτημένων Υπηρεσιών και Λιμενικών Αρχών δια στρατιωτικού προσωπικού Λ.Σ.». ΙΙΙ.Η παρούσα κοινοποιηθήτω προς εκτέλεσιν και δημοσιευθήτω δια της Εφημερίδος της Κυβερνήσεως. Δια της υπ’ αριθ.11313/25/73 της 20 Δεκ. 1973/7 Ιαν. 1974 (ΦΕΚ Β΄ 4) συνεπληρώθη η ανωτέρω απόφασις και ωρίσθη ότι «η Υπηρεσία των εις το Αρχηγείον Ενόπλων Δυνάμεων υπηρετησάντων και υπηρετούντων εκάστοτε, Αξιωματικών Λιμενικού Σώματος λογίζεται ως χρόνος διοικήσεως ή ενασκήσεως καθηκόντων».
59.ΠΡΟΕΔΡΙΚΟΝ ΔΙΑΤΑΓΜΑ υπ’ αριθ.1097 της 1/16 Σεπτ.1981 (ΦΕΚ Α΄226)   Περί οργανώσεως και Λειτουργίας της Υπηρεσίας Πολιτικής Σχεδιάσεως Εκτάκτου Ανάγκης του Υπουργείου Δημοσίας Τάξεως.  Σελ.16,44(β) Τεύχος 1171-Σελ.2
20. ΝΟΜΟΘΕΤ. ΔΙΑΤΑΓΜΑ υπ' αριθ. 4 της 23/25 Νοεμ. 1968 (ΦΕΚ Α' 276) Περί Κώδικος Φορολογικών Στοιχείων. Κατηργήθη δια του άρθρ. 1 Π.Δ. 99/1977 (κατωτ. αριθ. 30).
9. ΒΑΣΙΛΙΚΟΝ ΔΙΑΤΑΓΜΑ της 15 Οκτ./11 Νοεμ. 1948 Περί τρόπου συνάψεως συλλογικών συμβάσεων μεταξύ Φαρμακευτικών Συλλόγων και Οργανισμών παρεχόντων φαρμακευτικήν περίθαλψιν. Έχοντες υπ’ όψιν τας διατάξεις του άρθρ. 5 του Α.Ν. 2603/1940 περί τροποπ. και συμπληρώσεως του από 27.6.1935 Α. Νόμου περί διατιμήσεως φαρμάκων και την υπ’ αριθ. 222 ε.ε. γνωμοδότησιν του Συμβουλίου Επικρατείας. Προτάσει του Ημετέρου επί της Υγιεινής Υπουργού, απεφασίσαμεν και διατάσσομεν. Άρθρ.1.-Αι εν άρθρ. 21 του Α.Ν. 1384/1938 ˝περί τροποποιήσεεως ενίων διατάξεων του Νόμ. 3601˝περί Φαρμακευτικών Συλλόγων˝ ως τούτο ετροποποιήθη δια του άρθρ. 4 του Ν.Δ. 171 της 29 Οκτ. 1946 ˝περί τροποποιήσεως και συμπληρώσεως διατάξεων περί Φαρμακευτικών Συλλόγων και Φαρμακείων˝ συλλογικαί συμβάσεις θα υπογράφωνται, αφ’ ενός μεν υπό του εκπροσωπούντος τον Φαρμακευτικόν Σύλλογον και αφ’ ετέρου υπό των εκπροσώπων του Οργανισμού ή προκειμένου δια την παροχήν φαρμάκων εις ανεγνωρισμένα επαγγελματικά Σωματεία, υπό των εκπροσώπων της Γενικής Συνομοσπονδίας των εργατών της Ελλάδος ή των γενικωτέρας σημασίας τοπικών επαγγελματικών Ενώσεων. Ανά έν των πρωτοτύπων των συλλογικών συμβάσεων κρατείται παρ’ εκατέρου των συμβαλλομένων μερών, τρίτον δε κατατίθεται εις το Υπουργείον Υγιεινής. Άρθρ.2.-Εν τη συλλογική συμβάσει θα διαλαμβάνεται ο τρόπος της παροχής των φαρμάκων εις τους ησφαλισμένους των ως άνω Οργανισμών ή ανεγνωρισμένων επαγγελματικών Σωματείων και ο τρόπος της πληρωμής του αντιτίμου τούτων εις τους χορηγούντας ταύτα φαρμακοποιούς. Ειδικώτερον υπό του Φαρμακευτικού Συλλόγου θα ορίζηται το σχέδιον των καταστάσεων πληρωμής των φαρμάκων, αίτινες θα υποβάλλωνται υπό των Φαρμακοποιών προς τα Ασφαλιστικά Ταμεία. Αι καταστάσεις αύται θα ώσιν έντυποι, επί ειδικού εντύπου χορηγουμένου υποχρεωτικώς υπό του Φαρμακευτικού Συλλόγου, του αντιτίμου τούτου οριζομένου δι’ αποφάσεως του Διοικητικού Συμβουλίου του Φαρμακευτικού Συλλόγου, υποκειμένης εις την έγκρισιν του Υπουργού Υγιεινής και καταβαλλομένου υπό των Φαρμακοποιών. Άρθρ.3.-Εν τη συλλογική συμβάσει δέον να αναγράφηται ο χρόνος της ισχύος αυτής, ο τρόπος της ανακοινώσεως αυτής εις τα συμβαλλόμενα μέρη ως και ο τρόπος λύσεως πάσης διαφοράς ή διενέξεως προκυπτούσης μεταξύ των συμβαλλομένων, ως τοιούτος δε δύναται να ορίζηται η διαιτησία, οριζομένου ως επιδιαιτητού ένος Πρωτοδίκου υπό του Υπουργείου Δικαιοσύνης επί τριετεί θητεία.
1. ΒΑΣΙΛΙΚΟΝ ΔΙΑΤΑΓΜΑ της 5/17 Σεπτ. 1945 Περί συνθέσεως και λειτουργίας του παρά τω Υπουργείω Εργασίας Συμβουλίου Κοινωνικών Ασφαλίσεων. Κατηργήθη δια του Β.Δ. της 22/31 Ιουλ. 1952, κατωτ. αριθ. 2.
21. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ  ΚΑΙ ΧΩΡΟΤΑΞΙΑΣ, ΟΙΚΙΣΜΟΥ  ΚΑΙ ΠΕΡΙΒΑΛΛΟΝΤΟΣ Αριθ. οικ. 45602/2138 της 22/22 Οκτ. 1982 (ΦΕΚ Β΄ 825) Τροποποίηση και συμπλήρωση της υπ’ αριθ. 13905/721/26.4.1982 κοινής αποφάσεως των Υπουργών Προεδρίας Κυβερνήσεως και Χωροταξίας, Οικισμού και Περιβάλλοντος «Αναμόρφωση Συλλογικών Οργάνων γνωμοδοτικής και αποφασιστικής αρμοδιότητας του Υπουργείου Χωροταξίας, Οικισμού και Περιβάλλοντος».  (Καταργήθηκε από την Oικοθ. 75724/1151/83, (ΦΕΚ Β΄ 767), απόφ. Υπ. Προεδρίας Κυβερνήσεως και Χωροταξίας Οικισμού και Περιβάλλοντος, κατωτ. αριθ. 25, πλην του άρθρ. 2 που αντικατέστησε το άρθρ. 2 της 13905/721/1982, απόφ. Υπ. Προεδρίας Κυβερνήσεως και Χωροταξίας Οικισμού και Περιβάλλοντος, ανωτ. αριθ. 14).
83. ΝΟΜΟΘΕΤ. ΔΙΑΤΑΓΜΑ υπ’ αριθ. 1401 της 19/23 Μαΐου 1973 (ΦΕΚ Α΄ 112) Περί τροποποιήσεως και συμπληρώσεως των διατάξεων του Ν.Δ. 4373/1964 «περί διαρρυθμίσεως του φόρου καταναλώσεως καπνού κλπ». και άλλων τινών διατάξεων. Άρθρ.1.-1.Η παρ. 2 του άρθρ. 3 και η περίπτ. ε΄ της παρ. 3 του άρθρ. 5 του Ν.Δ. 4373/1964 «περί διαρρυθμίσεως του φόρου καταναλώσεως καπνού και άλλων τινών διατάξεων» καταργούνται. 2.Η ισχύς του παρόντος άρθρου άρχεται μετά τριάκοντα ημέρας από της δημοσιεύσεως του παρόντος δια της Εφημερίδος της Κυβερνήσεως. Άρθρ.2.-5.(Καταργήθηκαν από την παρ. 18 άρθρ. 26 Νόμ. 1439/1984, ΦΕΚ Α΄ 65, κατωτ. αρθι. 94). Άρθρ.6.-(Αντικαθίσταται το άρθρ. 12 του Α.Ν. 1525/1950, κυρωθέντος δια του Νόμ. 1617/1951, τόμ. 16Β σελ. 719). Άρθρ.7.-Εις τους αλλοδαπούς αξιωματικούς και οπλίτας τους υπηρετούντας ή εκπαιδευομένους εις Ελληνικάς Στρατιωτικάς Υπηρεσίας ή μονάδας ή τοιαύτας Κρατών μελών του ΝΑΤΟ και προς αποκλειστικήν χρήσιν αυτών, χορηγούνται σιγαρέττα εγχωρίου παραγωγής, άνευ καταβολής φόρου καταναλώσεως καπνού και των μετ’ αυτού συνεισπραττομένων λοιπών φόρων και εισφορών και εις ποσότητα δύο κυτίων των είκοσι σιγαρέττων ημερησίως δι’ έκαστον δικαιούχον. Άρθ.8.-(Καταργήθηκε από την παρ. 18 άρθρ. 26 Νόμ. 1439/1984, ΦΕΚ Α΄ 65, κατωτ. αριθ. 94). Άρθρ.9.-Κυρούνται, κτώμεναι ισχύν Νόμου, αφ’ ης εξεδόθησαν, αι κατωτέρω παρατιθέμεναι αποφάσεις του Υπουργού των Οικονομικών και διαταγαί του Υπουργείου Οικονομικών, αφορώσαι εις: Α. Τον περιορισμόν επιβολής κυρώσεων εις βάρος των καπνοπαραγωγών, δι’ ελλείμματα ή πλεονάσματα παραγωγικών καπνών, διαπιστωθέντα κατά τους ετησίους ελέγχους καπναποθηκών των ετών 1963 έως και 1970: (Ακολουθεί το κείμενον των υπ’ αριθ. Κ.17936/ 2849/12.12.1964, Κ.1458/26.12.1965, Κ.19570/ 2746/29.12.1966, Κ.324/5.1.1968, Κ.5081/26.3.1969, Κ.7607/3.6.1971, Κ.7608/3.6.1971, και Κ.7609/ 3.6.1971 αποφάσεων). Β. Την έγκρισιν εισαγωγής και διαθέσεως σιγαροχάρτου υπό καπνεμπορικών επιχειρήσεων και καπνοβιομηχανιών, προς ενέργειαν δοκιμών των παρ’ αυτών αγορασθέντων καπνών. Άρθρ.10.-Η ισχύς του παρόντος άρχεται από της δημοσιεύσεως αυτού, δια της Εφημερίδος της Κυβερνήσεως, πλην αν άλλως εν αυτώ ορίζεται.
32. ΑΝΑΓΚ.ΝΟΜΟΣ υπ’ αριθ. 2312 της 22/25 Απρ. 1940 Περί τροποποιήσεως των διατάξεων του άρθρου 60 του Α.Ν. 1722/1939 και περί συμπληρώσεως του Α.Ν. 1366/1938. Άρθρ.6.-Οι κατά παράβασιν των απαγορευτικών εν γένει διατάξεων 1)του Α.Ν. 1366/1938, ως ούτος ετροποποιήθη και συνεπληρώθη υπό του Α.Ν. 1629/1939 και 2)του Ν.Δ. της 22 Ιουν. 1927 «περί  Σελ. 312 συμπληρώσεως του Νόμ. 3250 κλπ.» οπωσδήποτε εγκαθιστάμενοι εις κτήμα εμπίπτον εις τας διατάξεις ταύτας, είτε κατόπιν δικαιοπραξίας παρά την απαγόρευσιν, είτε και ασχέτως προς τοιαύτην, αποβάλλονται διοικητικώς υπό του Δημοσίου μετά σύμφωνον γνώμην της κατά το εδάφ. 2 του άρθρ. 2 του αυτού Α.Ν. 1366/1938 επιτροπής. Δια την κατά τα άνω διοικητικήν αποβολήν εφαμόζονται τα εν άρθρ. 66 του Α.Ν. 1722/1939 διατεταγμένα. Το άρθρ. 66 περιελήφθη εις τον Αγροτ. Κώδικα (άρθρ. 264).
7. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 528 της 14/18 Αυγ. 1969(ΦΕΚ Α΄162) Περί οργανώσεως και διαρθρώσεως της Υπηρεσίας του Επιτρόπου Διοικήσεως και συνθέσεως τού προσωπικού αυτής. (Τροποποιηθέν δια του Β.Δ.287 της 31 Μαρτ./10 Μαΐου 1972, ΦΕΚ Α΄67, κατηργήθη δια του άρθρ.1 Ν.Δ. 16/1974, κατωτ.αριθ.14).
22. ΝΟΜΟΣ 4130 της 18/22 Απρ. 1929 Περί τροποποιήσεως του άρθρ. 22 του ν. 2231 περί φυλακών. Κατηργήθη υπό του Ν.Δ. της 28/30 Σεπτ. 1935 (6.Ιβ).
5. ΒΑΣΙΛΙΚΟΝ ΔΙΑΤΑΓΜΑ υπ' αριθ. 873 της 9/15 Νοεμ. 1965 (ΦΕΚ Α' 208) Περί επεκτάσεως της αρμοδιότητος του Εργατικού Συμβούλου Βρυξελλών και εις τας Χώρας Γαλλίας και Ελβετίας, παροχής επιδόματος κατοικίας εις τους εν τη αλλοδαπή υπηρετούντας υπαλλήλους του Υπουργείου Εργασίας και τροποποιήσεως και συμπληρώσεως του άρθρ. 5 του Β.Δ. υπ' αριθ. 613/1964 κ.λπ. Έχοντες υπ' όψιν: 1)Τας διατάξεις των άρθρ. 2, 3 και 5 του Νόμ. 4346/1964 "περί οργανώσεως Υπηρεσιών προστασίας και εξυπηρετήσεως των εν Γερμανία εργαζομένων Ελλήνων και άλλων τινών περί Οργανισμών Κοινωνικής Πολιτικής διατάξεων". 2)Τας διατάξεις του υπ' αριθ. 185/65 Β.Δ/τος "περί οργανώσεως Υπηρεσίας συμπαραστάσεως, εποπτείας και ενισχύσεως των εν Βελγίω, Ολλανδία και Λουξεμβούργω απασχολουμένων Ελλήνων μισθωτών εν γένει και ρυθμίσεως καταστάσεως προσωπικού της Υπηρεσίας ταύτης". 3)Τας διατάξεις του άρθρ. 5 του Β.Δ. υπ' αριθ. 613/1964. 4)Την υπ' αριθ. 551/65 Γνωμοδότησιν του ΑΣΔΥ . 5)Την υπ' αριθ. 904/65 Γνωμοδότησιν του Συμβουλίου Επικρατείας. Προτάσει των Ημετέρων Υπουργών Εργασίας, Οικονομικών και Προεδρίας της Κυβερνήσεως, αποφασίζομεν και διατάσσομεν: Άρθρ.1.-Η κατά το Β.Δ. υπ' αριθ. 185 της 10 Μαρτ. 1965 "περί οργανώσεως υπηρεσίας συμπαραστάσεως, εποπτείας και ενισχύσεως των εν Βελγίω, Ολλανδία και Λουξεμβούργω απασχολουμένων Ελλήνων μισθωτών εν γένει κ.λπ." αρμοδιότης του παρά τη Ελληνική Πρεσβεία Βρυξελλών Εργατικού Συμβούλου, επεκτείνεται και επί των Ελλήνων των απασχολουμένων εν Γαλλία και Ελβετία. Άρθρ.2.-(Κατηργήθη δια του άρθρ. 2 Π.Δ. 370/ 1974, κατωτ. αριθ. 9 και το προβλεπόμενον επίδομα κατοικίας έπαυσε καταβαλλόμενον δια μεν τους Εργατικούς Συμβούλους Βόννης και Βρυξελλών από της δημοσιεύσεως του Π.Δ. 352/1973, ανωτ. σελ. 54,43 δια δε τους λοιπούς υπαλλήλους από της δημοσιεύσεως του Π.Δ. 370/1974). Άρθρ.3.-(Τροποποιείται το άρθρ. 5 Β.Δ. 613/1964 ανωτ. σελ. 54,43(α). Εις τους Ημετέρους Υπουργούς επί της Εργασίας, Οικονομικών και Προεδρίας της Κυβερνήσεως, ανατίθεμεν την δημοσίευσιν και εκτέλεσιν του παρόντος.
34. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 179 της 6/10 Μαρτ. 1979 (ΦΕΚ Α΄ 46) Περί ορισμού, κατ’ εξαίρεσιν, ανωτάτου ορίου ηλικίας διορισμού εις τον Κλάδον ΑΤ20 του Κέντρου Ερεύνης της Ελληνικής Κοινωνίας της Ακαδημίας Αθηνών. Έχοντες υπ’ όψει: 1)Τας διατάξεις του άρθρ. 20 παρ. 3 του Διατάγματος 611/1977 «περί κωδικοποιήσεως εις ενιαίον κείμενον, υπό τίτλον «Υπαλληλικός Κώδιξ», των ισχυουσών διατάξεων των αναφερομένων εις την κατάστασιν των υπαλλήλων του Δημοσίου και των Ν.Π.Δ.Δ.» (ΦΕΚ 198 Α΄), 2)την υπ’ αριθ. 148/1979 γμωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως και Εθνικής Παιδείας και Θρησκευμάτων, αποφασίζομεν: Άρθρον μόνον.-Το ανώτατον όριον ηλικίας διορισμού εις τον Κλάδον ΑΤ20 του «Κέντρου Ερεύνης της Ελληνικής Κοινωνίας της Ακαδημίας Αθηνών», ιδρυθέντος υπό του Νόμ. 801/1978, ορίζεται ως ακολούθως: α)Δια τον Διευθυντήν το 50όν έτος. β)Δια τους Συντάκτας τους κεκτημένους διδακτορικόν δίπλωμα το 45ον έτος, και γ)Δια τους λοιπούς Συντάκτας το 40όν έτος. Εις τον Υπουργόν Εθνικής Παιδείας και Θρησκευμάτων, ανατίθεμεν την δημοσίευσιν και εκτέλεσιν του παρόντος Π.Δ/τος. 614 31.Ι.α.33-34 Ακαδημία Αθηνών